દાહોદ જિલ્લાના ખાતરપુરના મુવાડા ગામમાંથી શુક્રવારે નકલી દારૂ બનાવતી ફેક્ટરી પકડાઇ હતી. ત્યારે આ નકલી દારૂ કઇ પદ્ધતિથી બનાવવામાં આવતો હતો તેનું દિવ્ય ભાસ્કર દ્વારા ઇન્વેસ્ટીગેશન કરવામાં આવતાં ચોંકાવનારી માહિતી સામે આવી હતી. જેમાં સૌ પ્રથમ 200 લીટર RO નું પાણી એક ડ્રમમાં ભરીને રોયલ સ્ટેગ દારૂના રંગ જાળવી રાખવા માટે તેમાં માત્ર ત્રણ ગ્રામ જ પાવડર નાખવામાં આવતું હતું. આ ત્યાર બાદ આ રંગ વાળા પાણીના 40-40 લીટરના અલગ કારબા ભરવામાં આવતાં આવતાં હતાં. દારૂ પીનારને નશો કરાવવા માટે 40લીટર કલર વાળા પાણીમાં માત્ર 1 લીટર જ ઇથેનોલ આલ્કોલ નાખવામાં આવતો હતો. દારૂનો સ્વાદ મેન્ટેન રાખવા માટે નવો કીમીયો શોધી કાઢીને સફરજનના જ્યુસનો ઉપયોગ કરવામાં આવતો હતો. આ પૂર્વે ભંગારમાંથી ખરીદીને લવાયેલી બોટલોને ધોઇને તૈયાર રાખવામાં આવતી હતી.